सुरक्षा के लिए दीवार, डॉक्टरांें की जगह भी बदली
राजकीयडीबी जनरल जिला अस्पताल में चल रहे निर्माण के दौरान मंगलवार को नर्सिंग अधीक्षक रूम के आगे टूटी गैलरी के बाद हादसे की आशंका को देखते हुए बुधवार को गैलरी के दोनों ओर सुरक्षा दीवार का निर्माण करवाया गया। गैलरी के आसपास के कमरों में बैठकर मरीजों को देखने वाले डॉक्टरों की जगह भी बदल दी गई।
पीएमओ डॉ. जयनारायण खत्री ने बताया कि नए इमरजेंसी वार्ड के लिए की जा रही खुदाई के कारण मंगलवार शाम को नर्सिंग अधीक्षक रूम के आगे की गैलरी ध्वस्त हो गई, गनीमत रही कि इससे किसी प्रकार की कोई जनहानि नहीं हुई। बुधवार को लोगों की सुरक्षा को ध्यान में रखते हुए गैलरी के दोनों और दीवार का निर्माण करवाया गया, ताकि कोई उस और ना जा सके।
इसके अलावा आसपास के कमरों को भी खाली करवा दिया गया। पीएमओ ने बताया कि फीजिशियन डॉक्टरों के लिए एनसीडी क्लिनिक में व्यवस्था की गई तथा अब वे आगामी आदेश तक वहीं बैठकर मरीजों की जांच करेंगे। इसके अलावा सर्जन डॉक्टरों के लिए दूसरी जगह व्यवस्था की गई। खुदाई के दौरान रही कमी हादसे को लेकर संबंधित से जवाब मांगा जाएगा।
डीबी अस्पताल में बनाई गई दीवार।
hin_Deva hin_Deva hin_Deva hin_Deva hin_Deva